**«Իսկ եթե սա սե՞ր է»** (ռուս.՝ «А если это любовь?»), 1961 թվականի խորհրդային գեղարվեստական ֆիլմ, որը նկարահանել է ռեժիսոր Յուլի Ռայզմանը։

Ֆիլմում իրենց առաջին կինոդերերն են կատարել Ալեքսանդրա Նազարովան, Անդրեյ Միրոնովը և Եվգենի Ժարիկովը։ Ֆիլմը բանավեճի տեղիք է տվել մամուլում և գաղափարական ատյաններում։

Սյուժե
------

Ֆիլմը տասներորդ դասարանի աշակերտներ Քսենյա Զավյալովայի (Ժաննա Պրոխորենկո) և Բորիս Ռամզինի (Իգոր Պուշկարյով) դրամատիկ սիրո մասին է։

Գերմաներենի ուսուցչուհին դասի ժամանակ աշակերտուհիներից մեկից վերցնում է նամակ, որը նա գտել էր հատակին։ Լինելով շատ խիստ բարքերի տեր՝ ուսուցչուհին նախ նամակը ցույց է տալիս տնօրենին, ապա դասարանի աշակերտուհիներից մեկին հանձնարարում է իմանալ, թե ով է այն գրվել։ Հետագա իրադարձությունների ընթացքում պարզվում է, որ նամակը գրել է նույն դասարանի աշակերտ Բորիս Ռամզինը և այն աղղված է իր համադասարանցուն՝ իր կողքին նստող Քսենյա Զավյալովային։ Վախենալով դեպքերի հետագա զարգացումից՝ Քսենյան չի համարձակվում հաջորդ օրը դպրոց գնալ։ Տեսնելով նրա անվճռականությունը և շփոթությունը՝ Բորիսն առաջարկում է միասին գնալ անտառ։ Անտառում նրանք ընկնում են անձրևի տակ և ապաստան գտնում հին կիսախարխուլ եկեղեցում։ Այնտեղ նրանք առաջին անգամ բարձրաձայնում են իրենց զգացմունքների մասին, քանի որ նախկինում միայն նամակագրություն էին վարում։ Այդ նույն ժամանակ Քսենյայի տանը իրարանցում է տիրում. նա ժամանակին չի վերադառնում դպրոցից, իսկ նրա կրտսեր քույրը տանը հայտարարում է, թե ինչպես է իր ընկերուհին Քսենյային տեսել մի տղայի հետ դեպի անտառ գնալիս։ Քսենյայի մայրը զայրանում է բակի կանանց ոչ երկիմաստ ծաղրանքներից, և երբ Քսենյան վերադառնում է տուն, բոլորի մոտ ապտակում է նրան։ Հաջորդ օրը սիրահարներին ստիպում են բացատրություն տալ տնօրենի աշխատասենյակում։ Բոլոր իրադարձությունների արդյունքում Քսենյան ծանր ապրումներ է ունենում և ամփոփվում իր մեջ։ Նա վախենում է տնից դուրս գալ, նրա ապրումները վերածվում են կասկածամտության, երբ նրան թվում է, թե բոլորը ծաղրում են իրեն։ Բորիսը քաջություն է ցուցաբերում և չի վախենում ծաղրանքներից, քանի որ սերը հանցագործություն չէ։ Դասընկերներն ըմբռնումով ու համակրանքով են վերաբերվում նրանց, ուսուցիչների և այլ մեծահասակների կարծիքները բաժանվում են. ոմանք նրանց հարաբերություններում տեսնում են պարկեշտության խախտում և «բարոյական հիմքերի» խաթարում, ոմանք դա համարում են լուսավոր զգացմունք, որին պետք չէ միջամտել, մանավանդ այդպես աննրբանկատորեն։ Քսենյայի մայրը զղջում է իր արարքի համար, և դստեր հետ զրույցում նրան հասկացնում է, որ տղամարդկանց «մտքին միայն մի բան է», և այդ պատճառով էլ չարժե հավատալ Բորիսին։ Աղջիկը հակասությունների մեջ է ընկնում, որոնք ազդում են նրա վարքագծի վրա. նա ձգտում է դեպի Բորիսը և միաժամանակ համաձայնում է, որ նա պետք է հեռանա։ Հուսահատությունից նա փորձում է թունավորվել, ինչի մասին դասընկերներն իմանում են աշակերտներից մեկից գերմաներենի դասին։ Եզրափակիչ դրվագում ֆիլմի հերոսները հանդիպում են բաժանումից մի քանի ամիս անց․ այդ ընթացքում Քսենյան եղել է հիվանդանոցում, իսկ Բորիսը հոր հետ մեկնել էր արշավախմբի։ Բորիսը նախկինի պես սիրում է աղջկան, սակայն նրա զգացմունքները կարծես թե քայքայվել են հոգեկան տրավմայի ազդեցությամբ։ Քսենյան Բորիսին ասում է, որ մեկնելու է Նովոսիբիրսկ՝ կրթությունը շարունակելու։ Բորիսն առաջարկում է գնալ նրա հետ, սակայն Քսենյայի արձագանքը միանշանակ չէ։ Բորիս նայում հեռացող աղջկա հետևից։

Դերեում
-------

* Ժաննա Պրոխորենկո – *Քսենյա Զավյալովա*
* Իգոր Պուշկարյով – *Բորիս Ռամզին*
* Ալեքսանդրա Նազարովա – *Նադյա Բրագինա*
* Նինա Շորինա – *Ռիտա Կաբալկինա*
* Յուլյա Ցոգլին – *Նատաշա Սմիրնովա*
* Նատալյա Բատիրևա – *Լարիսա*
* Անդրեյ Միրոնով – *Պյոտր*
* Եվգենի Ժարիկով – *Սերգեյ*
* Անատոլի Գոլիկ – *Իգոր*
* Գենադի Յուդենիչ – *Ժենկա*
* Նադեժդա Ֆեդոսովա – *Տատյանա Մաքսիմովնա, Քսենյայի մայրը*
* Օլգա Շախովա – *Պրասկովյա Իվանովնա, Քսենյայի տատը*
* Լենա Շկալիկովա – *Տանյա, Քսենյայի քույրը*
* Աննա Պավլովա – *Սոֆյա Իվանովնա, Բորիսի մայրը*
* Վիկտոր Խոխրյակով – *Պավել Աֆանասևիչ, Բորիսի հայրը*
* Մարիա Անդրիանովա – *կին*
* Մարիա Դուրասովա – *Անաստասիա Գրիգորևնա, դպրոցի տնօրեն*
* Անաստասիա Գեորգիևսկայա – *Մարիա Պավլովնա, գերմաներենի ուսուցիչ*
* Նինա Բելոբորոդովա – *Լյուդմիլա Նիկոլաևնա, դասղեկ*
* Եվգենի Բիկադորով – *Տորոպով*
* Վլադիմիր Կոլչին – *Սերգեյ Սերգեևիչ*

Նկարահանող խումբ
----------------

* Ռեժիսոր՝ Յուլի Ռայզման
* Սցենարիստներ՝ Իոսիֆ Օլշանսկի, Նինա Ռուդնևա, Յուլի Ռայզման
* Օպերատոր՝ Ալեքսանդր Խարիտոնով
* Կոմպոզիտոր՝ Ռոդիոն Շչեդրին

Թողարկում
---------

Յուլի Ռայզմանի ֆիլմը դիտել է 22,6 մլն խորհրդային հանդիսատես։ Այն 768-րդ տեղում է ԽՍՀՄ կինովարձույթի պատմության մեջ։

Ծանոթագրություններ
------------------

1. ↑
2. ↑  Сергей Никоненко: «Прочитав воспоминания первой жены Есенина, я понял, что она идет ко мне домой»
3. ↑  «Позднее раскаяние» и другие фильмы о несчастной школьной любви
4. ↑  «Кинотеатры СЗАО устроят бесплатные кинопоказы к 8 марта». Արխիվացված է օրիգինալից 2021 թ․ սեպտեմբերի 12-ին. Վերցված է 2021 թ․ սեպտեմբերի 12-ին.
5. ↑  А если это любовь?
6. ↑  Александра Назарова: «Нет страха перед будущим»
7. ↑  Жизнь и смерть Андрея Миронова
8. ↑  8 марта родился Андрей Миронов
9. ↑  А если это любовь? (1962) Full Cast & Crew
10. ↑  СССР: Самые кассовые фильмы

Արտաքին հղումներ
----------------

* Аркус Л.; Марголит Е. «А если это любовь?». Проект журнала «Сеанс». Արխիվացված է օրիգինալից 2020 թ․ սեպտեմբերի 28-ին. Վերցված է 2020 թ․ մայիսի 2-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · Internet Movie Database |

 |